钦定古今图书集成/理学汇编/文学典/第111卷 > 蔡荣名
## 钦定古今图书集成/理学汇编/文学典/第111卷 > 蔡荣名

按《浙江通志》：“荣名，字去疾，少负异才，试辄冠军，雅以
古文词自负。游历江淮，王司寇世贞见而奇之，延之
上座。酒酣，失足池中，命作《玉杯赋》，顷刻而就。临别，王
赠以诗曰：‘吾怜蔡荣名，不荣龊龊尘世名。纵然茂才
冠东越，自有微尚依西京。吾怜蔡去疾，不去陶陶酒
人疾。小饮犹倾三百杯，大醉须眠一千日。两年两叩先生门，沾沾所见惬所闻。袖携天台石，化作弇山云。
先生舍身作遗民，南山黯没干将文。瓮头颇足中山
酒，只是无名可惜君。所著有《太极注》《芙蓉亭稿》行于世。